CELEX: 31993R0661
Language: el
Date: 1993-03-18 00:00:00
Title: Κανονισμός (ΕΟΚ) αριθ. 661/93 του Συμβουλίου της 18ης Μαρτίου 1993 για την κατανομή μεταξύ των κρατών μελών, για το έτος 1993, των συμπληρωματικών ποσοστώσεων αλιείας για τα σκάφη που αλιεύουν στα ύδατα της Σουηδίας

Avis juridique important

|

31993R0661

Κανονισμός (ΕΟΚ) αριθ. 661/93 του Συμβουλίου της 18ης Μαρτίου 1993 για την κατανομή μεταξύ των κρατών μελών, για το έτος 1993, των συμπληρωματικών ποσοστώσεων αλιείας για τα σκάφη που αλιεύουν στα ύδατα της Σουηδίας  

Επίσημη Εφημερίδα αριθ. L 071 της 24/03/1993 σ. 0002 - 0003

ΚΑΝΟΝΙΣΜΟΣ (ΕΟΚ) αριθ. 661/93 ΤΟΥ ΣΥΜΒΟΥΛΙΟΥ της 18ης Μαρτίου 1993 για την κατανομή μεταξύ των κρατών μελών, για το έτος 1993, των συμπληρωματικών ποσοστώσεων αλιείας για τα σκάφη που αλιεύουν στα ύδατα της ΣουηδίαςΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 περί θεσπίσεως ενός κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,  την πρόταση της Επιτροπής,  Εκτιμώντας:  ότι η Κοινότητα και το Βασίλειο της Σουηδίας μονογράφησαν συμφωνία για τα αμοιβαία αλιευτικά τους δικαιώματα για το 1993 που αναφέρεται ιδίως στη χορήγηση ορισμένων ποσοστώσεων αλιείας για τα σκάφη της Κοινότητας στην αλιευτική ζώνη της Σουηδίας- ότι  αυτές οι ποσοστώσεις αλιείας έχουν κατανεμηθεί με τον κανονισμό (ΕΟΚ) αριθ. 3923/92 (2)- ότι, λόγω της προσχώρησης της Ισπανίας και της Πορτογαλίας στην Κοινότητα, η Κοινότητα και το Βασίλειο της Σουηδίας συνήψαν, μεταξύ άλλων, συμφωνία υπό μορφή ανταλλαγής επιστολών σχετικά με το γεωργικό και αλιευτικό τομέα (3)- ότι, σύμφωνα με τους όρους  αυτής της συμφωνίας, το Βασίλειο της Σουηδίας αναλαμβάνει ιδίως την υποχρέωση να χορηγήσει στην Κοινότητα ποσοστώσεις αλιείας μπακαλιάρου και ρέγγας στην αλιευτική ζώνη της Σουηδίας στη Βαλτική Θάλασσα, επιπλέον των δραστηριοτήτων αλιείας που  συμφωνούνται ετησίως στο πλαίσιο της αλιευτικής συμφωνίας μεταξύ της Κοινότητας και του Βασιλείου της Σουηδίας- ότι η κυβέρνηση της Σουηδίας, με κοινοποίησή της στις 28 Ιανουαρίου 1993 πληροφόρησε την Κοινότητα σχετικά με τις πρόσθετες ποσοστώσεις για το 1993- ότι, βάσει του άρθρου 4 του κανονισμού (ΕΟΚ) αριθ. 3760/92, εναπόκειται στο Συμβούλιο να καθορίσει ιδίως τις ειδικές προϋποθέσεις υπό τις οποίες πρέπει να ασκείται αυτή η αλιευτική δραστηριότητα- ότι, βάσει του άρθρου 8 του εν λόγω κανονισμού, η  ποσότητα που διατίθεται στην Κοινότητα κατανέμεται μεταξύ των κρατών μελών- ότι οι αλιευτικές δραστηριότητες που αναφέρονται στον παρόντα κανονισμό υπόκεινται στα μέτρα ελέγχου που προβλέπονται στον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 για τη θέσπιση ορισμένων μέτρων ελέγχου των αλιευτικών  δραστηριοτήτων (4),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Επιτρέπεται στα σκάφη υπό σημαία κράτους μέλους να αλιεύουν, κατά το 1993, στα ύδατα που εμπίπτουν στη δικαιοδοσία της Σουηδίας όσον αφορά την αλιεία, εντός των γεωγραφικών ορίων και ποσοστώσεων που καθορίζονται στο παράρτημα, με την επιφύλαξη  των αλιευμάτων που έχουν ήδη επιτραπεί για την ίδια περίοδο από τον κανονισμό (ΕΟΚ) αριθ. 3923/92.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 31 Δεκεμβρίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Μαρτίου 1993.  Για το Συμβούλιο Ο Πρόεδρος B. WESTH (1) ΕΕ αριθ. L 389 της 31. 12. 1992, σ. 1.  (2) ΕΕ αριθ. L 397 της 31. 12. 1992, σ. 54.  (3) ΕΕ αριθ. L 328 της 22. 11. 1986, σ. 90.  (4) ΕΕ αριθ. L 207 της 29. 7. 1987, σ. 1. Κανονισμός όπως τροποποιήθηκε από τον κανονισμό (ΕΟΚ) αριθ. 3483/88. (ΕΕ αριθ. L 306 της 11. 11. 1988, σ. 2).    ΠΑΡΑΡΤΗΜΑ   Ποσότητες που αναφέρονται στο άρθρο 1 για το 1993   "(σε τόνους) >(1) "> ID="01">Μπακαλιάρος> ID="02">ΙΙΙ d> ID="03">600> ID="04">Δανία 439"> ID="04">Γερμανία 161"> ID="01">Ρέγγα> ID="02">ΙΙΙ d> ID="03">1 500> ID="04">Δανία 855"> ID="04">Γερμανία 645 ""> (1) Με εξαίρεση τη ζώνη που καθορίζεται στην υποσημείωση (1) του παραρτήματος του κανονισμού (ΕΟΚ) αριθ. 3923/92.